ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
15 ส.ค. 2559

สรุปภาวะตลาดภาคเช้า : GDP และกลุ่มพลังงานประคองตลาด – SET เปิดกระโดดลง 12 จุด และลงไปทำจุดต่ำบริเวณ 1539 จุด จาก Sentiment เชิงลบของเหตุระเบิดเมื่อวันศุกร์ที่ผ่านมา อย่างไรก็ตาม หลังจากนั้นเริ่มฟื้นตัว ด้วยแรงหนุน GDP ไทยใน Q2/59 ซึ่งอยู่ในระดับที่ดี และสูงกว่าคาด โดยเติบโต 3.5% yoy
รวมถึงได้กลุ่มพลังงานเป็นอีกปัจจัยหนุน ตามราคาน้ำมันดิบที่ปรับขึ้น รับประเด็นประชุมโอเปคฉุกเฉินในก.ย. หนุน SET กลับขึ้นมาเคลื่อนไหวในแดนบวก และปิดตลาดช่วงเช้าที่ระดับ 1557.95 จุด +5.31 จุด หรือ +0.3% ด้วยมูลค่าซื้อขายระดับสูงที่ 4.2 หมื่นลบ. กลุ่มหลักพลังงาน และแบงก์ หนุนตลาด ปิดบวก +1.2% และ +0.8% ตามลำดับ ส่วน ICT ปิดลบ -1.0% หลัง ADVANC ขึ้น XD วันนี้ ด้านตลาดภูมิภาคแกว่งแคบ โดยบวกลบคละเคล้า
 
กลยุทธ์ที่แนะนำช่วงบ่าย : อย่าชะล่าใจ แม้ช่วงเช้าดูแข็งแกร่ง เนื่องจากขึ้นมาใกล้กรอบบนที่มองไว้ คือ 1560 จุด ที่คาด SET อาจจะชะลอตัวอีกครั้ง ตามภาพรวมที่คาดการเคลื่อนไหวเป็นแบบซิกแซกขึ้น โดยมีกรอบล่างอยู่ที่ 1545-1550 จุด กลยุทธ์ ควรเน้นขายปรับพอร์ตลงเรื่อยๆ เพื่อลดน้ำหนักการลงทุน ส่วนจะเข้าตลาดช่วงนี้ เน้นเป็นเล่นรอบหรือระยะสั้น ทั้งนี้ หุ้นแนะนำตามสัญญาณเทคนิค ได้แก่ THAI (รับ 27.50 ต้าน 32.00 Cut 26.25)